钦定古今图书集成/明伦汇编/氏族典/第526卷 > 《廖用贤尚友录》 > 骆俊
## 钦定古今图书集成/明伦汇编/氏族典/第526卷 > 《廖用贤尚友录》 > 骆俊

按：《吴志骆统传》：“统父俊，官至陈相，为袁术所害。”〈注〉谢
承《后汉书》曰：“俊字孝远，有文武才干。少为郡吏，察孝
廉，补尚书郎，擢拜陈相。值袁术僭号，兄弟忿争，俊厉
威武，保疆境，贼不敢犯，养济百姓，灾害不生，岁获丰
稔。后术军众饥困，就俊求粮，俊疾恶，术初不应答，术
怒，密使人杀俊。”